देवली (टोंक)। टोंक जिले के देवली उपखण्ड की बीजवाड़, नासिरदा, रतनपुरा ग्राम पंचायतों में शुक्रवार को देवली-उनियारा विधायक राजेंद्र गुर्जर द्वारा करीब 3 करोड़ से अधिक लागत की सड़कों एवं किसान सेवा केन्द्र भवन का लोकार्पण एवं शिलान्यास किया गया। विधायक गुर्जर ने बीजवाड़ गांव में करीब ढ़ाई करोड़ की लागत से बने विभिन्न सीसी सड़कों का लोकार्पण कर जनता को समर्पित किया। नासिरदा अटल सेवा केंद्र परिसर में बने किसान सेवा केंद्र भवन व देर शाम को 60 लाख की लागत से रतनपुरा से नयावास कॉलोनी तक बनने वाली डामर सड़क का शिलान्यास किया।